A román válogatottal részt vett a 2008-as olimpián. A 2010-es Európa-bajnokságon bronzérmet szerzett, és ő lett a torna gólkirálya. A 2014-es Európa-bajnokságon az All-Star csapatba választották. Világbajnokságon 2015-ben szerzett érmet, amikor bronzérmes lett a válogatottal, emellett 63 találattal ő lett a gólkirály, beválasztották az All-Star csapatba, és ő lett a torna legértékesebb játékosa. 2017-ben Bukarest díszpolgára lett. A 2018-as Európa-bajnokságon megdöntötte Farkas Ágnes gólcsúcsát a kontinenstornák örökranglitáját tekintve.